== Det koldeste år i 2.000 år ==
[[Fil:Landa_001.jpg|thumb|Rekonstrueret [[bronzealder]]boplads i Landa i [[Rogaland]], der blev nærmest affolket omkring 550.{{byline|Hallvard Nygård}}]]
Følgende blev rapporteret af uafhængige, samtidige kilder:
* I [[Konstantinopel]] skrev historikeren [[Prokopios]], at solen havde skinnet hele året "''igennem uden kraft, men kun som månen. Den var næsten som en [[solformørkelse]], for dens lys var ikke klart, eller som det plejer at være.''" Han tolkede det som et skræmmende [[jærtegn]]: "''Fra den tid af, var der ingen ende på hverken [[krig]] eller [[pest]] eller andre dødbringende begivenheder.''" <ref name="autogeneret2">Jørgen Jensen: "- og der var stor ængstelse blandt menneskene" i Danmarks Oldtid, 2. udg. 2006, Gyldendal. Hentet 2. maj 2018 fra http://denstoredanske.dk/index.php?sideId=431050</ref>
* I [[Italien]] fortalte historikeren [[Cassiodor|Flavius Cassidorus]] i 536, at [[solen]] havde tabt sit sædvanlige lys og i stedet fået en blålig farve. Selv midt på dagen kastede man ingen [[skygge]], og det varede et helt år, hvor afgrøderne også blev ødelagte. <ref>[https://issuu.com/nationalmuseet/docs/skalk_vulkanudbrud Da solen mistede sin kraft i 536 by Nationalmuseet - Issuu<!-- Bot genereret titel -->]</ref>
* I [[Irland]] beretter [[Ulster]]- og Innisfallen-[[annal]]erne om [[hungersnød]].
* I [[Kina]] kunne man ikke se [[stjerne]]rne for den slørede himmel; og [[frost]] om sommeren førte til stor hungersnød. <ref name="autogeneret2" />
* I [[Norge]] og [[Sverige]] kendes ingen skriftlige kilder fra den tid; men [[arkæolog]]er har dokumenteret en dramatisk ændring i kulturlandskabet, hvor folk og dyr flyttede eller forsvandt. <ref>[https://videnskab.dk/kultur-samfund/fimbulvinteren-er-ikke-en-myte Fimbulvinteren er ikke en myte | Videnskab.dk<!-- Bot genereret titel -->]</ref>
Historie Klima